রমনি স্বল্প ভোটে, তিন পয়েন্টের ব্যাবধানে রিক স্যান্টোরামকে মিশিগানে পরাজিত করেছেন। ওই রাজ্যে রমনি জন্মগ্রহন করেছেন এবং তার বাবা সেখানে জনপ্রিয় গভর্নর ছিলেন। রমনি ওই রাজ্যে জোর প্রচার অভিযান চালান যাতে তিনি স্যান্টোরামের কাছে হেরে না যান। তার জন্য সেটা খুবই বিব্রতকর পরিস্থিতি হতো এবং রিপাবলিকান দলের মনোনয়ন অর্জন করাটাকেও বিপন্ন করতো। অ্যারিজোনায় তিনি বিপুল ভোটের ব্যাবধানে স্যান্টোরামকে পরাজিত করেন।